
รับสมัครอาสาสมัครพี่เลี้ยงค่าย I need care ครั้งที่ ๕ รับจำนวนจำกัดด้วยทางเครือข่ายส่งเสริมคุณภาพชีวิตแรงงาน จะจัดค่าย Child camp ' I need care ครั้งที่ 5 ' ณ โรงเรียนเขางูสันติธรรม ตำบลเจดีย์หัก  อำเภอเมือง จังหวัดราชบุรี ในวันที่ 13-14 ธันวาคม 2551 ทางเครือข่าย ฯ  จึงเปิดรับสมัครผู้ที่สนใจ เข้าร่วมเป็นพี่เลี้ยงค่ายในครั้งนี้ หากสนใจร่วมเป็นอาสาสมัครพี่เลี้ยงค่าย  สามารถสอบถามรายละเอียดเพิ่มเติมและสมัครได้ที่                 คุณกุ๊ก  08-6022-8001                คุณท้อป 08-6878-1237                และคุณเป็ด 08-1965-8232    โดยจะปิดรับสมัครในวันที่ 10 ธันวาคม 2551  รับจำนวนจำกัด รายละเอียดค่าย มีดังนี้ ค่าย   I  NEED   CARE   ครั้งที่  ๕ระหว่างวันที่ ๑๓ – ๑๔ ธันวาคม ๒๕๕๑ณ  โรงเรียนวัดเขางูสันติธรรม ตำบลเจดีย์หัก  อำเมือง จังหวัดราชบุรีโดย เครือข่ายส่งเสริมคุณภาพชีวิตแรงงาน(LPN) ................................................................................................................................................................................... แนวคิด                  เด็กไทยและเด็กต่างชาติอยู่ในองคาพยพ  และสิ่งแวดล้อมไม่แตกต่างกันในชุมชนเขตเมือง  จังหวัดราชบุรี  การส่งเสริมการอยู่ร่วมกันในสังคมอย่างสันติ   การอยู่ร่วมกันอย่างสมานฉันท์  จึงเป็นหัวใจสำคัญ ของการเคารพสิทธิซึ่งกันและกัน  การเพิ่มโอกาสให้เด็กไทย เด็กต่างชาติได้เกิดกระบวนการเรียนรู้ตนเอง  พัฒนาทักษะชีวิตในการมีชีวิตอยู่เอาตัวรอด ปลอดภัยในสังคมและชุมชน ที่มาค่าย  “ I  need  care ”  ได้ดำเนินกิจกรรมอย่างต่อเนื่อง  โดยในปี  ๒๕๕๑ ได้มีการจัดขึ้นในพื้นที่จังหวัดสมุทรสาครเป็นครั้งที่ ๔    ทางเครือข่าย ฯ  มีเจตนารมณ์ที่จะจัดขึ้นอีกครั้งในเดือนธันวาคม ๒๕๕๑ เป็นครั้งที่ ๕ ในพื้นที่อำเภอเมือง จังหวัดราชบุรี    ค่าย  “ I  need  care ”  จึงเป็นกิจกรรมหนึ่งที่เปิดโอกาสให้เด็กไทย และเด็กต่างชาติในโรงเรียน ในชุมชน ได้เข้ามามีส่วนร่วมสร้างสรรค์ให้เกิดกระบวนการเรียนรู้แลกเปลี่ยนระหว่างกัน เกิดทักษะชีวิตการรู้เท่าทันภัยใกล้ตัวที่แฝงมาในสภาพสังคมปัจจุบัน รู้จักตนเองรู้จักผู้อื่น รู้จักการให้ และคุณค่าในสังคมที่ตนเองดำรงอยู่                นอกจากนั้น  ค่ายนี้จะเป็นเวทีให้กับอาสาสมัคร จิตอาสา ผู้ที่สนใจทั่วไปมาเป็นทีมงาน และรับรู้เรื่องราวในบางแง่มุมของเด็กไทย เด็กต่างชาติ แบบแผนชีวิตของเด็ก รวมถึงสภาวะความเปราะบางที่เด็กต้องเผชิญปัญหารายวัน และถูกกระทำโดยคนในสังคมที่ไม่ใส่ใจปกป้องดูแล คุ้มครองในฐานะที่เป็นเด็ก                ค่าย “ I  need  care ”  มีเป้าหมายที่จะให้ความรู้ เท่าทันในสังคม  เพิ่มทัศนคติ  ทักษะการใช้ชีวิตในด้านต่างๆที่จะนำไปสู่การลดปัญหาสังคม   เพิ่มความมั่นคงทางสังคมแก่พวกเขาเหล่านั้น   ปรับมาตรฐานคุณภาพชีวิตเด็ก   และการเติบโตอย่างมีคุณค่าในสังคมต่อไป วัตถุประสงค์๑. เพื่อให้เด็กมีทักษะชีวิตเกี่ยวกับการรู้เท่าทันภัยใกล้ตัวที่แฝงมาในสภาพสังคมปัจจุบัน๒. เพื่อให้เด็กมีความรู้เกี่ยวกับสุขอนามัยการเจริญพันธุ์  อนามัยสิ่งแวดล้อม๓. เพื่อให้เด็กมีจิตอาสาในการทำงานเพื่อผู้อื่นและสังคม รูปแบบการดำเนินการ                ๑. การจัดกิจกรรมค่ายพักค้าง  ๒  วันกับ ๑  คืน นอกสถานที่                ๒. การจัดกิจกรรมนันทนาการสร้างความสามัคคี และการอยู่ร่วมกัน                ๓. การจัดกิจกรรมผ่านสื่อการเรียนรู้และถอดบทเรียน                ๔. การจัดกิจกรรมฐานการการเรียนรู้                ๕. การจัดกิจกรรมการเรียนรู้แบบมีส่วนร่วม กับเด็ก                ๖. การฝึกและพัฒนาบทบาทความรับผิดชอบของทีมงาน อาสาสมัครจิตอสา                ๗. การสื่อสารเพื่อการเปลี่ยนแปลงเชิงทัศนะทางบวกต่อสังคมไทย ผ่านสื่อสารมวลชน                ๘. การถอดบทเรียนการทำงานค่ายกับเด็กไทยร่วมกับเด็กต่างชาติ กลุ่มเป้าหมาย                เด็กอายุ ๑๐ – ๑๕ ปี ในเขตอำเภอเมืองราชบุรี  ประกอบด้วย๑. เด็กนักเรียนในโรงเรียน  จำนวน  ๘๐  คน                                - โรงเรียนวัดดอนแจง(ไสวราษฎร์วิทยาคาร)- โรงเรียนวัดเขางูสันติธรรม- โรงเรียนวัดอรุณรัตนคีรี- โรงเรียนวัดเขาถ้ำกุญชร- โรงเรียนวัดใหม่นครบาล- โรงเรียนวัดเจดีย์หัก- โรงเรียนวัดห้วยหมู- โรงเรียนวัดบางลี่                ๒. เด็กและแรงงานเด็กในชุมชนต่างๆในเขตอำเภอเมืองราชบุรี  จำนวน ๒๐  คน ผู้เข้าร่วม/ทีมงานอาสา      จำนวน   ๕๐  คน ระยะเวลาดำเนินการ         วัน ๑๓ - ๑๔ ธันวาคม   ๒๕๕๑ สถานที่          โรงเรียนวัดเขางูสันติธรรม ตำบลเจดีย์หัก  อำเภอเมือง จังหวัดราชบุรี ผู้รับผิดชอบโครงการ         เครือข่ายส่งเสริมคุณภาพชีวิตแรงงาน  (LPN) ผลที่คาดว่าจะได้รับ                ๑. เด็กมีทักษะชีวิตเกี่ยวกับการรู้เท่าทันภัยใกล้ตัวที่แฝงมาในสภาพสังคมปัจจุบัน                ๒. เด็กมีความรู้เกี่ยวกับอนามัยเจริญพันธุ์  อนามัยสิ่งแวดล้อม                ๓. เด็กเกิดจิตสำนึกต่อสังคมอันจะนำไปสู่การเป็นสมาชิกที่ดีในสังคม สนับสนุนโดย               องค์กรช่วยเหลือเด็กสหราชอาณาจักร(Save the Children UK)                               HUSSMAN  FOUNDATION  กำหนดการโครงการ Child Camp “ I  need  care  ” ครั้งที่ ๕ ระหว่างวันที่ ๑๓ - ๑๔ ธันวาคม ๒๕๕๑ ณ โรงเรียนวัดเขางูสันติธรรม  ตำบลเจดีย์หัก  อำเภอเมือง  จังหวัดราชบุรี วันเสาร์ที่ ๑๓ ธันวาคม ๒๕๕๑

	อยู่ระหว่างการประสาน

	๑๑.๕๐ – ๑๒.๐๐ น.

	๑๔.๐๐ – ๑๔.๑๕ น.

